open-index/open-wikipedia-markdown huggingface dataset:
Gamme

**Gamme** eller **kåte** (nordsamisk *goahti*, lules. *goahte*, pites. *gåhte*, umes. *gåhtie*, sørsam. *gåetie*) er en eldgammel, enkel form for jordhytte. Den har reisverk av trevirke som er dekket med jord og/eller torv. Gammer forbindes i dag først og fremst med samer, men denne typen bolig har vært benyttet over hele landet, helt siden de første menneskene kom hit og langt opp i historisk tid.

Vanligvis hadde en gamme ett rom, men den kunne også være avdelt i flere rom. Ildstedet var gjerne på gulvet midt i hytta, med røykhull i taket (ljore).

Både i nordsamiske og sørsamiske områder ble gammer brukt som familieboliger hele eller deler av året helt opp til 1950- og 1960-tallet.

Noen steder fantes større gammer med eget rom til husdyra. Rekonstruksjon av en slik bolig- og fjøsgamme kan sees på Mortensnes i Nesseby kommune i Finnmark. Gamma hører til kulturminneområdet på Mortensnes som er bl.a. kjent for sine mange hellegraver og Transteinen (offerstein). Det er Varanger samiske museum som er ansvarlig for området og gamma.

I Finnmark hadde man på statens grunn laget egne regler om  tomt til og utforming av gammer.  Reglene var nedfelt i jordsalgsbestemmelsene § 17 som var gitt i medhold av jordsalgsloven av 1965.

Verdens lengste gamme måler 38,4 x 5 meter og ligger ved grensestasjonen i Svanvik i Pasvikdalen i Sør-Varanger. Den ble først bygget i 1921, men ble brent ned under krigen, den ble ikke gjenoppbygd før i 1998.

## Referanser


## Se også
* Lavvo, tradisjonelt samisk telt
*Tsjum, tradisjonelt, konisk telt hos nenetsere i Nordvest-Russland
*Jaranga, tradisjonelt telt hos visse nomadiske gruper i Sibir og Nord-Russland
*Hogan, tradisjonell jordhytte hos navahoer
*Wigwam (wickiup), kuppelformet hytte hos indianere i Nord-Amerika
*Jurt, tradisjonelt filttelt hos nomader i Sentral-Asia.

## Eksterne lenker
* Den sørsamiske gåetien; tronderskbyggeskikk.no
* Om gamme, nordligefolk.no 
* Gammetufter i Ytre Gamvik, nordligefolk.no
*Oppmåling av gammer og telt i Kautokeino - Artikkel av Erlend Lund NTNU Universitetsbiblioteket

*
Crewe Alexandra FC

**Crewe Alexandra Football Club** er en engelsk fotballklubb. Klubben ble stiftet i 1877, og ble valgt inn i The Football League i 1892. Laget forsvant ut av The Football League i 1896, men kom inn igjen i 1920. «The Railwaymen», som er kallenavnet til Crewe Alexandra, spiller hjemmekampene sine på Alexandra Stadium i Crewe – frem til 1995 ble stadionet kalt Gresty Road (etter gaten det ligger i), og mange fans bruker fortsatt dette navnet. Byen Crewe ligger i den engelske regionen Nordvest-England, omtrent seks mil sør for Liverpool og Manchester.

## Meritter
* Semifinalist i FA-Cupen: 1888.
* Vinner av den walisiske cupen: 1936 og 1937.

## Kjente spillere
* Seth Johnson
* Dean Ashton
* Danny Murphy
* Geoff Thomas
* David Platt
* Rob Jones
* Robbie Savage
* Neil Lennon
* Steve Jones
* Nick Powell

## Crewe Alexandras managere

## Eksterne lenker
* 
* Dansk-engelsk hjemmeside om klubben
* Spillerstall fra Transfermarkt
Cardiff City FC

**Cardiff City Football Club** er en walisisk fotballklubb som spiller i **League One**. Klubben ble stiftet i 1899, og ble valgt inn i The Football League i 1920. «The Bluebirds», som er kallenavnet til Cardiff City, spiller hjemmekampene sine på Cardiff City Stadium i Cardiff. Byen Cardiff ligger i det sørlige Wales, og er regionens hovedstad. Cardiff ligger omtrent sju mil vest for den engelske byen Bristol, og 18 mil sørvest for Birmingham.

I 2010 kjøpte Vincent Tan aksjer og tok kontroll over klubben.

## Spillerstall
*Oppdatert 20. september 2024*

### Utlånte spillere

## Tidligere spillere
* Michael Chopra
* Neil Alexander
* Robert Earnshaw
* Darren Purse
* Alf Sherwood
* Phil Dwyer
* Graham Moseley
* John Toshack
* Gerry Francis
* Robbie Fowler
* Aaron Ramsey
* Craig Bellamy

## Meritter

* Beste Ligaresultat: Nr. 2 i 1923/24.
* Vinner av 3. divisjon (sør): 1946/47.
* Vinner av 3. divisjon (gamle 4. divisjon): 1992/93.
* Finalist i FA-Cupen: 1925, 2008.
* Semifinalist i Ligacupen: 1966.
* Finalist i Ligacupen: 2012.
* Semifinalist i Europacupen for cupvinnere: 1967/68.
* Har vunnet den walisiske cupen 22 ganger.

## Managere

## Referanser


## Eksterne lenker
* 
*  Scandinavian Bluebirds - Skandinavisk supporterklubb for Cardiff City FC 
*  Klubbside fra BBC
*  Oversikt over klubbens resultater i liga og cup 
*  Nettsted om Cardiff City (Cardiff City-Mad)
*  Uavhengig nettsted om Cardiff City (SleepingGiant)
*  Klubbside fra Soccerbase
Giovanni Battista Mellini

**Giovanni Battista Mellini** (født 9. juni 1405, død 24. juli 1478) var en av Den katolske kirkes kardinaler. Han var biskop av Urbino i Italia.

Han ble kreert til kardinal 18. desember 1476 av pave Sixtus IV.

## Eksterne lenker
* Biografi på The Cardinals of the Holy Roman Church
Jorge da Costa

**Jorge da Costa** (født 1406, død 18. september 1508) var en av Den katolske kirkes kardinaler. Han var erkebiskop av Lisboa i Portugal.

Han ble kreert til kardinal 18. desember 1476 av pave Sixtus IV, med *[[San Lorenzo in Lucina]]* som tittelkirke.

## Referanser


## Eksterne lenker
*  Biografi på The Cardinals of the Holy Roman Church
Charles II de Bourbon

**Charles II de Bourbon** (død 13. september 1488) var en av Den katolske kirkes kardinaler. Han var erkebiskop av Lyon i Frankrike. I et tobindsverk om huset de Bourbon fra 1722, er han omtalt med alle disse titlene: «Duc de Bourbon & d'Auvergne, comte de Forès, prince souverain de Dombes, seigneur de Beaulolois, cardinal du titre de Saint-Martin-Des-Monts, archevêque de Lyon & de Bordeaux, évêque de Clermont, légat d'Avignon, abbé e Saing-Vaast d'Arras & de Grandmont, prieur de la Charité-sur-Loire, gouverneur de Paris & de l'Isle de France,Chef des conseils de Lous XI.»

Han ble kreert til kardinal 18. desember 1476 av pave Sixtus IV.

## Noter og referanser


## Eksterne lenker
* kort oversikt over Charles IIs liv Besøkt 30. april 2021
Ipswich Town FC

**Ipswich Town Football Club** er en engelsk fotballklubb. Klubben ble stiftet i 1878 og ble valgt inn i The Football League i 1938. «The Tractor Boys», som er kallenavnet til Ipswich Town, spiller hjemmekampene sine på Portman Road i Ipswich. Byen Ipswich ligger i den engelske regionen Øst-England, omtrent 13 mil nordøst for London.

## Meritter

* Nr. 2 i 1. divisjon: 1980/81 og 1981/82.
* Vinner av 2. divisjon: 1960/61, 1967/68 og 1991/92.
* Vinner av omspillsfinale i 1. divisjon (gamle 2. divisjon): 1999/00.
* Vinner av 3. divisjon (sør): 1953/54 og 1956/57. 
* Beste resultat i FA Premier League: Nr. 5 i 2000/01.
* Beste resultat i Ligacupen: Semifinale i 1982, 1985 og 2011.
* Deltakelse i serievinnercupen (forløper til Mesterligaen): 1962/63.
* Deltakelse i UEFA-cupen: 1973/74, 1974/75, 1975/76, 1977/78, 1979/80, 1981/82, 1982/83, 2001/02 og 2002/03.

## Norske spillere

## Spillerstall
Oppdatert 29. september 2024.

### Utlånte spillere

## Engelske landslagsspillere
Siden 1878 har Ipswich hatt 12 engelske landslagsspillere. De har spilt 156 kamper og scoret 22 mål for England i disse kampene. I 145 av kampene har spilleren fra Ipswich vært med fra start, og åtte ganger har det engelske landslaget hatt en kaptein som representerte Ipswich på klubbnivå.

## Managere
*Tabell er oppdatert 22. mai 2025*

## Litteratur
* Rollin, Jack (1998): *ROTHMANS BOOK OF FOOTBALL RECORDS*. Headline Book Publishing, London. ISBN 0-7472-1954-0
* Rollin, Glenda & Rollin, Jack (2006): *SKYSPORTS FOOTBALL YEARBOOK 2006-07*. Headline Book Publishing, London. ISBN 0-7553-1526-X

## Referanser


## Eksterne lenker
* 
*  Norwegian blues - ipswichfansens norske supporterklubb  
*  Klubbside fra BBC
*  Oversikt over klubbens resultater i liga og cup 
*  Nettsted om Ipswich Town (Pride of Anglia)
*  Nettsted om Ipswich Town (TractorBoys)
*  Uavhengig nettsted om Ipswich Town (BluesWeb)
*  Uavhengig nyhetsnettsted om Ipswich Town (TWTD)
*  Oversikt over engelske landslagsspillere (England Football Online)
*  Klubbside fra Soccerbase
Luton Town FC

**Luton Town Football Club** er en engelsk fotballklubb fra byen Luton i Bedfordshire. 
Klubben ble stiftet i 1885, og ble valgt inn i The Football League i 1897. «**The Hatters**», som er kallenavnet til Luton Town, spiller hjemmekampene sine på Kenilworth Road Stadium som har en tilskuerkapasitet på 10280. Kallenavnet er et knyttet til byen Luton sin historiske tilknytning til hatteproduksjon. 

Sommeren 2014 rykket Luton Town opp til Football League Two.  De hadde spilt i Conference National siden 2009–2010-sesongen etter å ha rykket ned fra League Two sesongen før. 2006–2007-sesongen rykket klubben ned fra Football League Championship, og 2007–2008-sesongen rykket de videre ned fra League One. Klubben fikk sitt tredje strake nedrykk etter 2008–2009-sesongen ettersom den da startet med 30 minuspoeng grunnet brudd på agentbetaling via tredjepart (10 minuspoeng) og manglende betalingsdyktighet (20 minuspoeng). Klubben vant Conference National i 2014, og rykket opp igjen til League Two. Etter fire sesonger i League Two rykket laget opp i 2018, etter å ha mislykkes i play-off sesongen før.

Klubben er en av fire klubber som har spilt i alle fem landsomfattende divisjoner i engelsk fotball (de fire i Football League og National League). De andre klubbene er Oxford United, Carlisle United og Wigan Athletic.

Klubbens største bragd gjennom tidene er nok seier i Ligacupen i 1987/1988-sesongen og tap i finalen året etter. Klubben tapte også finalen i FA-cupen i 1958/1959-sesongen. 

Luton Town har en norsk supporterklubb som heter Luton Town Supporters Club of Scandinavia.

## Meritter

* Beste ligaresultat: Nr. 7 i 1. divisjon i 1986/1987.
* Vinner av 2. divisjon: 1981/1982.
* Nr. 2 i 2. divisjon: 1954/1955 og 1973/1974.
* Vinner av League One (gamle 3. divisjon): 2004/2005.  
* Nr. 2 i 3. divisjon: 1969/1970.
* Vinner av 3. divisjon (sør): 1936/1937.
* Nr. 2 i 3. divisjon (sør): 1935/1936.
* Vinner av 4. divisjon: 1967/1968.
* Nr. 2 i 3. divisjon (gamle 4. divisjon): 2001/2002, 2017/2018.
* Finalist i FA-Cupen: 1959.
* Finalist i Ligacupen: 1989.
* Finalist i Simod Cup: 1988.
* Vinner av Football League Trophy: 2009
* Vinner av Conference National: 2014

## Spillerstall
Oppdatert 27. juni 2024.

### Utlånte spillere

## Managere

## Referanser


## Eksterne lenker
* 
*  Klubbside fra BBC
*  Oversikt over klubbens resultater i liga og cup 
*  Nettsted om Luton Town (Lutonfc)
*  Nettsted om Luton Town (Vitalfootball)
*  Nettsted om Luton Town (Hatters News)
*  Oversikt over engelske landslagsspillere (England Football Online)
*  Klubbside fra Soccerbase
*  Skandinavisk fanklubb av Luton Town
* Spillerstall
Millwall FC

**Millwall Football Club** er en engelsk fotballklubb. Klubben ble stiftet i 1885, og ble valgt inn i The Football League i 1920. «The Lions», som er kallenavnet til Millwall, spiller hjemmekampene sine på The Den i bydelen Southwark i London. Damelaget heter Millwall Lionesses.

## Historie
Millwall var sist oppe i den engelske toppserien sesongene 88/89 og 89/90, da man var ledet av den skotske manageren John Docherty. Laget bestod i disse årene av mange egne produkter (Horne, McLeary, Stevens, Sheringham) samt spillere hentet inn fra London eller omegn (slik som Steve Wood fra Reading, Terry Hurlock fra Brentford, Les Briley fra Aldershot – Tony Cascarino var mest "eksotisk" i så måte; fra Gillingham). Da laget rykket ned med god margin i 90, smuldret stammen raskt opp, men flere av spillerne opplevde store karrierer videre hver for seg, slik som Terry Hurlock (Rangers og Southampton) og Tony Cascarino (Aston Villa og diverse franske klubber).

## Engelske landslagsspillere
Fra 1901 til 1938 hadde Millwall 8 engelske landslagsspillere. Tilsammen har disse spilt 10 kamper, og scoret 2 mål. I alle 10 kampene har spilleren fra Millwall vært med fra start, men det engelske landslaget har ikke hatt en kaptein som representerte Millwall på klubbnivå.

## Millwalls managere

## Spillerstall
Oppdatert 22. september 2024.

### Utlånte spillere

## Referanser


## Eksterne lenker
*
Plymouth Argyle FC

**Plymouth Argyle Football Club** er en engelsk fotballklubb. Klubben ble stiftet i 1886, og ble valgt inn i The Football League i 1920. «The Pilgrims», som er kallenavnet til Plymouth Argyle, spiller hjemmekampene sine på Home Park i Plymouth. Byen Plymouth ligger i den engelske regionen Sørvest-England, omtrent 20 mil sørvest for Bristol. Plymouth Argyle er ligaens sørligste og vestligste klubb.

## Spillerstall
Oppdatert 23. september 2024.

### Utlånte spillere

## Managere

## Referanser


## Eksterne lenker
* 
*  Klubbside fra BBC
*  Oversikt over klubbens resultater i liga og cup 
*  Nettsted om Plymouth Argyle (Semper Viridis)
*  Nettsted om Plymouth Argyle (Plymouth Argyle Mad)
*  Nettsted om Plymouth Argyle (Greens on Screen)
*  Klubbside fra Soccerbase
Sheffield United FC

**Sheffield United Football Club** er en engelsk fotballklubb som ble stiftet i 1889 og ble valgt inn i The Football League i 1892. «The Blades», som er kallenavnet til Sheffield United, spiller hjemmekampene sine på Bramall Lane i Sheffield. Byen Sheffield ligger i den engelske regionen Yorkshire og Humber, omtrent fem mil sør for Leeds.

## Spillerstall
Oppdatert 24. september 2024.

### Utlånte spillere

## Kjente tidligere spillere

*  Jimmy Hagan 
*  Joe Shaw
*  Alan Hodgkinson
*  Mick Jones
*  Len Badger
*  Alan Woodward
*  Alan Birchenall
*  Gil Reece
*  Geoff Salmons
*  Tony Currie  
*  Axel Smeets 
*  Bill Dearden
*  Keith Edwards
*  Alejandro Sabella 
*  Colin Morris
*  Brian Deane
*  Michael Brown
*  Michael Tonge
*  Paddy Kenny
*  Phil Jagielka
*  James Beattie

## Sheffield Uniteds managere
Listen inneholder ikke midlertidige managere

## Meritter

* Vinner av 2. divisjon: 1952/53.
* Vinner av 4. divisjon: 1981/82.
* Finalist i FA-cupen: 1901 og 1936.
* Semifinalist i Ligacupen: 2003.
* Finalist i Watney Cup: 1972.

## Referanser


## Eksterne lenker
* 
*  Klubbens offisielle hjemmeside
*  Klubbside fra BBC
*  Oversikt over klubbens resultater i liga og cup 
*  Uavhengig nettsted om Sheffield United (The Blades Online)
*  Uavhengig nettsted om Sheffield United (Blades Mad)
*  Uavhengig nettsted om Sheffield United (The Red and White Wizards)
*  Oversikt over engelske landslagsspillere (England Football Online)
*  Klubbside fra Soccerbase
* Skandinaviske supportere
Watford FC

**Watford Football Club** er en engelsk fotballklubb som spiller i EFL Championship. Klubben ble stiftet i 1881, og ble valgt inn i The Football League i 1920. «The Hornets», som er kallenavnet til Watford, spiller hjemmekampene sine på Vicarage Road i Watford.

## Meritter
* Ble "runners up", dvs. tok sølv i toppserien i sin første sesong der, i 1982, etter Liverpool FC.
* Tapte FA-cupfinalen til Everton 0-2 i 1984, i den 103. FA-cupfinalen.
* Vant 2.divisjon (3. nivå) i 1997/98, og rykket opp til 1. divisjon.
* Vant Championships opprykkssluttspill til toppserien 1998/99 med 2–0 i finalen over Bolton Wanderers.
* Vant Championships opprykkssluttspill til toppserien 2005/2006 med 3–0 i finalen over Leeds United.
* Tapte 1-4 i semifinalen i FA-cupen mot Manchester United i 2007.
* Nådde opprykkssluttspillet i Championship, men tapte semifinalene mot Hull City 1-6 sammenlagt (0-2 hjemme og 1-4 borte). 
* Nådde opprykksfinale i playoff i Championship, men tapte finalen etter tilleggstid med 1-0 til Crystal Palace som rykket opp. 
* Ble "runners up", dvs. tok sølv i Championship, i 2015, og rykket direkte opp i toppserien Premier League.
* Tapte 1-2 i semifinalen i FA-cupen mot Crystal Palace i 2016.

## Watfords managere

## Spillerstall
*Oppdatert 24. september 2024*

### Utlånte spillere

## Engelske landslagsspillere
Fra 1881 til 2005 har Watford hatt to engelske landslagsspillere. Til sammen har disse spilt 40 kamper, og scoret seks mål for England. I 23 av kampene har spilleren fra Watford vært med fra start, men det engelske landslaget har ennå ikke hatt en kaptein som representerte Watford på klubbnivå.

## Rekorder
* Flest ligakamper: Luther Blissett, 415, 1976&ndash;1992.
* Flest ligamål: Luther Blissett, 158, 1976&ndash;1992.
* Flest mål i én sesong: Cliff Holton, 42, 1959&ndash;1960.
* Største seiere: 10&ndash;1, mot Lowestoft Town, 27. november 1926, FA-cupen runde 1 etter at watford kom med i ligaen.
* Største seiere: 10&ndash;0, mot Leighton Cee Springs, 3. november 1900, og mot Bournemouth, 29. november 1913, FA-cupen 3. og 4. kvalikrunde.
* Største tap: 0&ndash;10, mot Wolverhampton Wanderers, 24. januar 1912, FA-cupen runde 1.
* Største seier i seriespill: 8&ndash;0, mot Sunderland, 25. september 1982, i toppserien.

## Referanser


## Eksterne lenker
* 
*  Klubbside fra BBC
*   
*  Nettsted om Watford (Big Watford Love)
*  Uavhengig nettsted om Watford (Watford Mad)
*  Oversikt over engelske landslagsspillere (England Football Online)
*  Klubbside fra Soccerbase
Alameda County

**Alameda County** er et fylke i den amerikanske delstaten California. Fylket ligger rundt San Francisco Bay Area. Ifølge folketellingen i 2000 bodde det 1&nbsp;443&nbsp;741 personer i fylket. Administrasjonssenteret ligger i Oakland

## Historie
Fylket ble opprettet den 25. mars 1853 fra deler av fylkene Contra Costa County og Santa Clara County. På den tiden lå administrasjonssenteret i byen Alvarado. I 1856 ble det flyttet til San Leandro. I perioden 1872–1875 lå senteret i Brooklyn. Brooklyn er nå en del av Oakland.

## Geografi
Alameda County er 2&nbsp;127 kvadratkilometer stort. 1&nbsp;910 kvadratkilometer er land og de resterende 216 kvadratkilometerne er vann.

I vest grenser fylket til San Francisco Bay. I nord ligger Berkeley Hills som strekker seg mot midten av fylket. De største byene og tettstedene ligger i vest nær kysten. I øst ligger Livermore Valley.

## Befolkning

Ifølge folketellingen i 2000 bodde det 1&nbsp;443&nbsp;741 personer i fylket. Befolkningstettheten er 756 pr. kvadratkilometer. For hver 100 kvinner er det 94 menn.

Det er 523&nbsp;366 husholdninger i fylket hvorav 32,60 % har barn under 18 år. 47 % av husholdningene er gifte ektepar. Gjennomsnittlig husholdningsstørrelse er 2,71 og gjennomsnittlig familiestørrelse er 3,31.

## Byer og tettsteder
*Alameda
*Albany
*Ashland
*Berkeley
*Castro Valley
*Cherryland
*Dublin
*Emeryville
*Fairview
*Fremont
*Hayward
*Livermore 
*Mount Eden (en forstad som har blitt inkorporert inn i byen Hayward)
*Newark
*Oakland
*Piedmont
*Pleasanton
*San Leandro
*San Lorenzo
*Sunol
*Union City

### Tidligere Townships

*Oakland Township
*Alameda Township
*Brooklyn Township
*Eden Township
*Washington Township
*Murray Township

## Referanser


## Eksterne lenker
* 
* Alameda County Fairgrounds – Årlig marked fra juni til juli
* Bilder av Alameda
Cristoforo della Rovere

**Cristoforo della Rovere** (født 13. juni 1434 i Torino, død 1. februar 1478) var en av Den katolske kirkes kardinaler. Han var biskop av Tarentaise i Frankrike.

Han ble kreert til kardinal  10. desember 1477 av pave Sixtus IV, og fikk *[[San Vitale (Roma)|Santi Vitale, Valeria, Gervasio e Protasio]]* som tittelkirke.

## Eksterne lenker
* Biografi på The Cardinals of the Holy Roman Church
Girolamo Basso della Rovere

**Girolamo Basso della Rovere** (født 1434, død 1. september 1507) var en av den katolske kirkes kardinaler. Han var biskop av Recanati i Italia.

Han ble kreert til kardinal  10. desember 1477 av sin onkel pave Sixtus IV, med *[[Santa Balbina]]* som tittelkirke.

## Referanser


## Eksterne lenker
* The Cardinals of the Holy Roman Church
Giorg Hesler

** Giorg Hesler** eller** Kesler**, på moderne tysk kjent som *Georg Hessler*, *Georg Heßler*, *Georg von Hessler*, *Georg von Heßler* og *Georg von Hasler* (født ca. 1427 i Bamberg i Bayern, druknet den 21. september 1482 i Donau ved Melk) var en av den katolske kirkes kardinaler. Han var rådgiver til keiser Fredrik III.

Han studerte fra rundt 1446 ved universitetene i Wien, Leipzig, Köln, Heidelberg og Pavia. I Pavia ble han i 1454 gjort til doctor iuris utriusque. Han ble presteviet ca. 1456.

Fra 1458 til 1460 var Hesler domprost i Worms og senest 1460 ble han *Priesterherr* i Köln. I 1466 ble han domherre i Speyer. Hesler virket i en rekke verdslige og geistlige fyrsters tjeneste.

Han ble kreert til kardinal 10. desember 1477 av pave Sixtus IV, med Santa Lucia in Orphea som tittelkirke.

Fra 1480 var han fyrstebiskop av bispedømmet Passau.

## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) *bispeviet 1471
* Kardinal *Giorg Hesler*  (1427-1482) *1480

## Referanser


## Eksterne lenker
* Biografi på The Cardinals of the Holy Roman Church
Jeremiah Horrocks

**Jeremiah Horrocks**, eller **Horrox**, (født 1618, død 3. januar 1641) var en engelsk astronom. Han var den første som forutså og observerte en venuspassasje.

## Liv og virke
### Bakgrunn
Han var født i Toxteth Park nær Liverpool som sønn av en småbruker. Til tross for små midler ble han opptatt ved University of Cambridge, men avslutta studiene i 1635 uten å ta eksamen, trolig av økonomiske grunner.

### Astronomi
I Cambridge ble han kjent med verkene til bl.a. Johannes Kepler og Tycho Brahe. Kepler hadde beregna at Venus ville komme nær sola i 1639, men uten å passere. Horrocks hadde gjort sine egne observasjoner av Venus i årevis, og var overbevist om at Keplers beregning var gal, og at en venuspassasje virkelig ville finne sted. 

Horrocks fokuserte bildet av sola gjennom et enkelt teleskop på et stykke kartong. Han hadde regna ut at passasjen ville begynne klokka 15 den 24. november (4. desember etter den gregorianske kalender) på observasjonsstedet hans, Much Hoole i Lancashire. Været var skya, men klokka 15:15 kunne han se Venus avtegne seg på bildet av sola på papparket, og han observerte den i en halv time til solnedgang. Passasjen kunne også observeres av vennen og medarbeideren William Crabtree i Salford.

Ut fra disse observasjonene kunne Horrocks som den første gjøre beregninger på Venus’ størrelse, og på avstanden fra Jorda til sola. Den siste beregningen endte et stykke fra det riktige (63 % av den faktiske avstanden), men den var mye bedre enn de overslagene som forekom på hans tid.

Horrocks døde plutselig under et opphold på hjemstedet Toxteht Park av ukjent årsak, 23 år gammel. Avhandlingen *Venus in sub sole visa* ble utgitt av vennen Johannes Hevelius i 1662.

## Referanser
Giovanni d’Aragona

**Giovanni d'Aragona** (født 25. juni 1456, død 17. oktober 1485) var en av den katolske kirkes kardinaler. Han var sønn av kongen av Napoli. 

Han ble kreert til kardinal 10. desember 1477 av pave Sixtus IV.

## Referanser
Domenico della Rovere

**Domenico della Rovere** (født 1442 i Vinovo ved Torino, død 22. april 1501 i Torino) var en av Den katolske kirkes kardinaler. Han ble biskop av Tarantaise så av Genève og av Torino.

Han ble kreert til kardinal 10. februar 1478 av pave Sixtus IV.

Han var bror til kardinal Cristoforo della Rovere.

## Referanser


## Eksterne lenker
* Biografi på The Cardinals of the Holy Roman Church
Raffaelo Riario-Sansoni

**Raffaelo Riario-Sansoni** (født 3. mai 1461 i bystaten Savona, død 9. juli 1521 i Napoli) var en av Den katolske kirkes kardinaler.

Han ble allerede som 17-åring kreert til kardinal 10. desember 1477 av sin onkel pave Sixtus IV, med San Giorgio in Velabro og senere *[[San Lorenzo in Damaso]]* som tittelkirke, til han ble elevert til kardinalbiskop.

Andre kardinaler i slekten var Pietro Riario (kreert 1471), Alessandro Riario (1578), Tommaso Riario Sforza (1823) og Sisto Riario Sforza (1846).

## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) * bispeviet 1471
* Pave Julius II (1443-1513) *1481
* Kardinal *Raffaele Sansoni Riario*

## Referanser


## Eksterne lenker
* 
* Biografi på The Cardinals of the Holy Roman Church
Reading FC

**Reading Football Club** er en engelsk fotballklubb fra Reading i Berkshire. Klubben ble stiftet i 1871, og ble valgt inn i The Football League i 1920. «The Royals», som er kallenavnet til Reading, spiller hjemmekampene sine på Select Car Leasing Stadium i Reading. Byen Reading ligger i den engelske regionen Sørøst-England, omtrent seks mil vest for London.

## Meritter
* Vinner av the Championship 2005/2006

## Readings managere
Listen inneholder ikke midlertidige managere

## Spillerstall
Oppdatert 26. september 2024.

### Utlånte spillere

## Referanser


## Eksterne lenker
*
Giovanni Battista Savelli

**Giovanni Battista Savelli** (født ca. 1422, død 18. september 1498) var en av Den katolske kirkes kardinaler.

Han ble kreert til kardinal 15. mai 1480 av pave Sixtus IV, med *[[San Nicola in Carcere]]* som tittelkirke.

Han huskes mest for sine iherdige men mislykkede forsøk på å få pave Alexander VI avsatt ved et konsilsvedtak.

## Eksterne lenker
* Biografi på The Cardinals of the Holy Roman Church
Giovanni Colonna

**Giovanni Colonna** er navnet til hele fire katolske kardinaler fra Colonnaslekten.

*Giovanni Colonna den eldre ( -1209)
*Giovanni Colonna den yngre ( -1245)
*Giovanni III Colonna ( -1348)
*Giovanni IV Colonna ( -1508)
Giovanni de’ Conti

** Giovanni de' Conti** (1414–1493) var en av den katolske kirkes kardinaler. Han var erkebiskop av Cosenza i Italia.

Han ble kreert til kardinal 15. november 1483 av pave Sixtus IV.

## Eksterne lenker
*  Biografi på The Cardinals of the Holy Roman Church
Cosma Orsini

**Cosma Orsini** (født ca. 1420, død 21. november 1481) var en av Den katolske kirkes kardinaler. Han ble erkebiskop av Trani.

Han ble kreert til kardinal 15. mai 1480 av pave Sixtus IV.

Han tilhørte den innflytelsesrike Orsinislekten.

## Eksterne lenker
* Biografi på The Cardinals of the Holy Roman Church
Ascanio Sforza

** Ascanio Maria Sforza de' Visconti ** (født 3. mars 1455, død 27. mai 1505 i Roma) var en av Den katolske kirkes kardinaler. Han var biskop av Pavia i Italia.

Han ble kreert til kardinal 17. mars 1484 av pave Sixtus IV.

## Referanser


## Eksterne lenker
* 
* Biografi på The Cardinals of the Holy Roman Church
AFC Wimbledon

**AFC Wimbledon** er en engelsk fotballklubb fra London som representer bydelen Merton, med særlig fokus på Wimbledon.  

## Historie
Klubben ble opprettet i 2002 som en protest mot at man flyttet klubben Wimbledon FC (som senere skiftet navn til Milton Keynes Dons FC) fra bydelen Wimbledon til Milton Keynes til tross for sterke protester fra klubbens supportere. Klubben og fansen ser på AFC Wimbledon som en naturlig fortsettelse på Wimbledon FC, og at Milton Keynes Dons FC verken representerer folket eller klubbens minne.

Klubben spilte sine to første sesonger i toppdivisjonen i Seagrave Haulage Combined Counties League, en liga bestående av lag rundt London. I den andre sesongen tapte de ingen kamper (vant 42, 4 uavgjort), og rykket opp til Isthmian League First Division foran 2004/05-sesongen. Denne vant de også, med 29 seire, 10 uavgjort og 3 tap, og de rykket opp Isthmian League Premier Division. Her ble det en fjerdeplass og akkurat ikke opprykk. Laget har rekorden i England for flest kamper uten tap. De spilte 78 kamper, over tre sesonger og to ligaer, uten å tape. I sesongen 2006/07 lå de relativt godt an, men fikk −15 poeng for bruk av en ikke-godkjent spiller. Dette ble senere omgjort til −3 poeng, noe som holdt til en plass i play-off. I play-off tapte de imidlertid, og måtte fortsette i Isthimian League Premier Division. 

I sesongen 2007/08 endte AFC Wimbledon på en tredjeplass, noe som holdt til play-off igjen. Denne gangen vant de play-off og rykket opp til Conference South. Denne divisjonen ble vunnet første året, og dermed bar det videre til Conference National, nivå 5 på den engelske fotballpyramiden. Første sesong på dette nivået manglet det noen få poeng til playoff-plass. Sesongen 2010/11 endte med opprykk til Football League Two. 

Sesongen 2015/16 endte med 7.-plass i Fotball League Two, og playoff-plass. Etter seier mot Plymouth Argyle i playoff-finalen rykket de opp til Fotball League One. 

Sponsoren er Sports Interactive, skaperne av spillet Championship Manager, som nå lager Football Manager.

## Spillerstall
Oppdatert 12. mars 2024.

### Utlånte spillere

## Navnet
Når de skulle gi klubben navn, ville grunnleggerne komme så nære «Wimbledon FC» som mulig. Førstevalget deres, «FC Wimbledon», ble avvist av London F.A. «AFC Wimbledon» ble godkjent, da AFC er vanlig i klubbnavn og står gjerne for «Association Football Club». Marc Jones, en av grunnleggerne, påstår på sin side at det ikke står for noen ting. Noen har dog foreslått «A Fan's Club».

## Norsedons
Den norske forgreningen av supportere til AFC Wimbledon går under navnet Norsedons. Dette var faktisk den første offisielle supporterklubben noensinne til AFC Wimbledon, et eget charter signert av ledelsen i AFC Wimbledon bekrefter dette. De første årene var Norsedons initiativtager til fotballkampen "Battle of the Sword" mellom den norske supporterforgreningen og et lag av engelske supportere. Dette sverdet er i dag utstilt på Kingsmeadow i premieskapet til AFC Wimbledon.

## Referanser


## Eksterne lenker
* 
* Spillerstall fra Transfermarkt
* NRK Sportsrevyen var med Norsedons på kamp
* Radioprogram om Dons, M Gayle og Terry Brown
Isthmian League Premier Division

**Isthmian League Premier Division** er toppdivisjonen i Isthmian League. Det er det sjuende leddet i den engelske fotballserien. Den blir, av sponsorgrunner, ofte referert til som **Ryman League Premier Division**.

Vinneren av divisjonen rykker opp til Conference South. Klubbene fra nr. 2 til nr. 5 spiller play-off. Vinneren av denne rykker også opp. Klubber som rykker ned havner enten i Isthmian League First Division eller Southern League Division One East, avhenging av hvor de er fra.

## Klubber 2009/10

## Mestere
Billig lykke

***Billig lykke*** er det siste albumet fra bandet Jokke med Tourettes. Det kom ut i 1999 på plateselskapet S2 Records. I 2006 ble albumet remastret og gitt ut på nytt med tre ekstra spor.

## Sporliste
# «Han som alltid går» (Joachim Nielsen)
# «Misforstått» (Nielsen)
# «Halv» (Nielsen)
# «Ingen har skylda» (Nielsen)
# «En kjempeshow person» (Nielsen)
# «(Da har du) driti deg ut igjen» (Nielsen/Petter Baarli)
# «Du veit aldri når de kommer» (Nielsen)
# «Penga fram» (Nielsen)
# «Mr. Ødelagt» (Nielsen)
# «Byromanse» (Nielsen)
# «Stopp!» (Nielsen)
# «Radio & TV» (Nielsen)
# «Verdiløse menn» (Nielsen)
# «Prisen for popen» (Nielsen)
# «Billig lykke» (Nielsen)

### Ekstraspor på 2006-utgivelsen
* «Tomgang» (Nielsen), (spor nr 1)
* «Ække den samma lenger» (Nielsen), (spor nr 17)
* «Byromanse» (Nielsen), (Radio edit) (spor nr 18)

## Musikere
### Jokke med Tourettes
* Joachim Nielsen - sang, gitar, piano, låtskriver, produsent 
* Petter Baarli - gitar, kor, låtskriver, produsent 
* Jørgen Wang - bass, produsent 
* Runar Johannessen - trommer, produsent 

### Øvrige medvirkende
* Rune Jørgensen - produsent, kor, tekniker, miksing 
* Kjetil Moberg - akustisk gitar 
* Atle Karlsen - keyboard, programmering 
* Martin Kaspersen - piano, orgel
* Arne Aarnes - munnspill 
* Arne Frang - saksofonsolo på radio edit «Byromanse»
* Anne Grete Lunner - kor 
* Bitten Forsudd - kor
* Michael Krohn - kor på «Penga fram»
* Morten Lund - mastering
* May-Irene Aasen - frontcoverfoto 
* Bent Are Iversen  - foto i heftet
* Bjørn Kulseth - coverdesign

## Listeplasseringer

## Referanser


## Kilder
* Jokke med Tourettes – ''Billig lykke'' på Discogs
* Jokke med Tourettes – ''Billig lykke'' (2006) på Discogs

## Eksterne lenker
*
Yin og yang

**Yin** (陰 (japansk) eller 阴 (kinesisk)) og **yang** (陽 eller 阳) er sentrale begreper innen kinesisk filosofi, særlig taoisme. På japansk kalles begrepet *in-yo*, og på koreansk *um-yang*. På vietnamesisk *âm-dương*. Begrepene ble antagelig først introdusert i den kinesiske spådoms- og filosofi-teksten Yijing, som har røtter tilbake til omkring 800 f.Kr., og som var ferdig redigert ca. år 1.

Yin er her det jordiske, yang det himmelske prinsipp. De symboliserer to motsatte, komplementære prinsipper som kald – varm, mørk – lys, passiv – aktiv og så videre. Overgangen mellom yin og yang er ikke skarp, men flytende. For eksempel kan man i filosofien beskrive sommer som full yang, høst som overgang fra yang til yin, vinter som full yin og vår som overgang fra yin til yang.

Yang og yin sees på som krefter som skal utfylle hverandre. Ubalanse mellom kreftene kan oppstå.

Yin karakteriseres ofte som en kinesisk drage, og yang som en tiger.

Den ytre sirkel betyr «alt» mens det sorte og hvite innenfor sirkelen representerer samspillet mellom to krefter kalt «yin» (sort) og «yang» (hvit). De kan ikke eksistere uten hverandre. De er ikke helt sort og hvite, akkurat som at ting i livet ikke er helt sort eller hvitt.

Yin og Yang kan også assosieres med henholdsvis feminine og maskuline egenskaper.

## Taijitegnet

Taijitegnet, på kinesisk **[[Taiji|Taiji Tu]]** 太極圖, kalles av mange i Vesten ofte feilaktig for Yin Yang-tegnet. Det er uten tvil det mest kjente symbolet fra kinesisk filosofi. Yin og yang er en integrert del av begrepet Taiji (på norsk ofte kalt Tai Chi)

Diagrammet er av ukjent opprinnelse, det finnes ikke en opprinnelig autentisk forklaring på det. Selv om taiji-tegnet er så kjent er det vanskelig å finne en historisk klar og logisk forklaring på hva det presis dekker. I de fleste forklaringer blir taiji forvekslet med yin og yang, som faktisk kun er en del av forklaringen om taiji. 
Det er en generell enighet om at de to «fiskene» beskriver yin og yangs syklus, og at taiji symboliserer yin og yangs 陰陽 veksling, de uendelige forandringer og transformasjoner. Det er likevel ikke mulig å finne en opprinnelig forklaring på hva de to «øynene» står for.

En av de tidligste betydningene av yin og yang var henholdsvis skyggesiden (yin) og solsiden (yang) av et fjell, hvor bergkammen var taiji. Yin-yang 陰陽 fikk sin nåværende filosofiske betydning senest omkring 300 f.Kr. hvor det forekommer i flere tekster, blant andre Zhuang Zi.

## Se også
* Dualisme
* Kinesisk filosofi
* Taoisme
* De fem elementene
* I Ching
* Tai Chi
## Eksterne lenker
*
Barnebidrag

**Barnebidrag** skal betales av den av foreldrene som ikke bor sammen med barnet sitt. 

Alle foreldre er pliktige til å forsørge sine barn etter en evnevurdering. Reglene om bidragsplikten finnes i barneloven. Det er i utgangspunktet barnets foreldre som skal avtale bidragets størrelse, men dersom de ikke kommer til enighet kan hver av dem kreve at NAV fastsetter, og innkrever, bidraget.

Med virkning fra 1. oktober 2003 skal bidraget fastsettes med utgangspunkt i standardssatser for hva underholdet av barnet koster pr mnd. Denne kostnaden fordeles mellom foreldrene i samsvar med deres inntekter. Tilslutt får den som er bidragspliktig standardfradrag dersom han/hun har samvær med barnet.

Bidrag skal betales fra den måned barnet blir født og til og med den måned barnet fyller 18 år. Bidraget kan forlenges under skolegang i videregående skole.

Pr. 1. januar 2005 ble det innkrevd barnebidrag i tilsammen 123 000 saker, der 157 000 barn var involvert. Det var totalt 107 000 personer som bidragspliktige. Differansen skyldes bl.a. at i 5 600 saker er faren ukjent.

## Se også
Underholdsbidrag

## Eksterne lenker
* NAV – ''Barnebidrag''
Luther Vandross

**Luther Ronzoni Vandross jr.** (født 20. april 1951, død 1. juli 2005) var en amerikansk R&B-sanger. Han ble født i New York City i 1951. Luther Vandross begynte å spille piano da han var tre år. Han startet sin karriere på 1970-tallet som bakgrunnsvokalist for artister som David Bowie (som oppdaget ham og fikk han med på sitt *[[Young Americans]]*-album), Roberta Flack, Carly Simon, Donna Summer, Bette Midler, Chic og Barbra Streisand. Han fikk endelig sitt gjennombrudd som gjestesanger for gruppa Change. Hans første hit var «Searching».

Vandross hadde diabetes, en sykdom som gikk i familien. I 2003 ble han veldig syk. Han stilte opp på Grammy for å motta prisen for årets sang, og da sa han «Whenever I say goodbye it's never for long because I believe in the power of love» (direkte oversatt: «Hver gang jeg sier farvel er det ikke for en lang stund, fordi jeg tror på kjærlighetens styrke».

Foruten å være på *[[The Oprah Winfrey Show]]* ble han aldri sett offentlig igjen. Luther Vandross døde 1. juli 2005 på John F. Kennedy Medical Center i Edison, New Jersey i en alder av 54 år. Grunnen til at han døde ble aldri sagt offentlig. Begravelsen ble holdt 8. juli 2005 i New York City. To dager senere ble han begravet i George Washington Memorial Park i Paramus, New Jersey.

## Referanser


## Eksterne lenker
* 
* 
* 
*
Indre Østland Fotballkrets

**NFF Indre Østland (tidligere Indre Østland Fotballkrets)** (stiftet 5. desember 1987)  er en av kretsene i Norges Fotballforbund. Den består av alle kommuner i Innlandet, bortsett fra Alvdal, Folldal, Os, Tolga og Tynset, som hører til i Trøndelag Fotballkrets, i tillegg til Lunner kommune i Akershus.

Kretsen ble dannet 5. desember 1987 som en sammenslåing av de tidligere kretsene Oppland, Gudbrandsdal, Sør-Østerdal og Glåmdal. Kretsen skiftet navn til **NFF Indre Østland** i 2017.

I 2005 var 175 klubber medlem av kretsen, og medlemstallet var cirka 54&nbsp;600.

## Kretsens ledere
* Kristian Ophus, Brumunddal (1988–1990)
* Erling Sølvik, Hof IL (1991–1996)
* Roger Granseth, Brane IL (1997–2000)
* Tone Gerd Bratland, Storhamar IL (2001–2002)
* Jan Reinert Rasmussen, Sør-Fron IL (2003–2006)
* Helmer Almerud, Brumunddal (2007–2012)
* Ivar Skulstad (2013–2014)
* Ane Guro Skaare-Rekdal, Vallset IL (2015–)

## Seriesystemet for menn 2024

### Nasjonale serier

### 4. divisjon
*For tabeller se [[4. divisjon fotball for menn #Indre Østland|4. divisjon fotball for menn ]]<br />*
**Antall lag:** 14
**Avdelinger:** 1
**Lag per avdeling:** 14
**Opprykksplasser:** 1 
**Nedrykksplasser:**  

### 5. divisjon
*For tabeller se [[5. divisjon fotball for menn #Indre Østland Fotballkrets|5. divisjon fotball for menn ]]<br />*

**Antall lag:** 24
**Avdelinger:** 2
**Lag per avdeling:** 12
**Opprykksplasser:** 2
**Nedrykksplasser:** 

### 6. divisjon
*For tabeller se [[6. divisjon fotball for menn #Indre Østland Fotballkrets|6. divisjon fotball for menn ]]<br />*

**Antall lag:** 59
**Avdelinger:** 7
**Lag per avdeling:** 
**Opprykksplasser:** 7 (Alle avdelingsvinnerne)
**Nedrykksplasser:** 

## Seriesystemet for kvinner 2022
### Nasjonale serier

### 3. divisjon
**Antall lag:** 12
**Avdelinger:** 1
**Lag per avdeling:** 12
**Opprykksplasser:** 
**Nedrykksplasser:** 

### 4. divisjon
**Antall lag:** 14
**Avdelinger:** 2
**Lag per avdeling:** 7
**Opprykksplasser:** 2 (1 lag per avdeling)
**Nedrykksplasser:** ingen

### 5. divisjon

## Medlemsklubber
### A - F

### G - L

### M - R

### S - Å

## Kilder
* Arne Flygind (2005): *Fotballen har evig liv: Indre Østland Fotballkrets 1905-2005*.

## Eksterne lenker
* Hjemmeside
Reading (Berkshire)

**Reading** (uttales som *Redding*) er en by og en enhetlig myndighet i Berkshire, England. Den ligger ved stedet hvor elvene Themsen og Kennet renner sammen, omkring halvveis mellom London og Oxford. Byen er ved siden av London et av de viktigste forretningssentra i det sørøstlige England, og flere store britiske og multinasjonale selskaper har sine hovedkvarter der. 

## Historie

En bosetning ble opprettet på stedet på 700-tallet. Den hadde navnet *Readingum*, som enten kommer fra angelsaksisk for «Readdas folks sted», eller fra keltisk *Rhydd-Inge*, «Vadestedet ved elven»; den angelsaksiske teorien er den mest plausible. I 871 ble den inntatt av nordboere (vikinger). Da *[[Domesday Book]]* ble nedtegnet i 1086 hadde den 600 innbyggere, og var en *borough*, som moderne forstad betyr valgkrets, men som dengang viste til at det var en befestet by. I middelalderen kom mange pilegrimer til Reading Abbey. 

Ved slutten av 1500-tallet var Reading den største byen i Berkshire, med over 3000 innbyggere. Den var en viktig kamparena under den engelske borgerkrigen. Byen skiftet hender flere ganger. På tross av gode befestninger varte den lengste beleiringen, i april 1643, bare ti dager. Reading var også åsted for betydelige sammenstøt under den ærerike revolusjonen i 1688

I 1801 hadde byen omkring 9400 innbyggere, og den fortsatte å vokse. Produksjonsindustrien vokste også, og fra 1832 sendte byen to representanter til parlamentet. Et bystyre ble innført i 1839, og to år senere kom jernbanen; enda en jernbanelinje ble anlagt i 1849. I 1851 var det 21&nbsp;500 innbyggere, mer enn en dobling på 50 år. Den fikk status som et eget grevskap i 1887, og innen 1900 hadde befolkningtallet igjen blitt doblet, til 59&nbsp;000. 

Blant særlig viktige varer som ble produsert var øl (spesielt India Pale Ale, som ble oppfunnet i Reading), planteknoller og kjeks. Ettersom dette på engelsk heter *beer*, *bulbs* og *biscuits* ble byens industri ofte referert til som *The Three B's*, «De tre B-ene».

Byen fortsatte å vokse på 1900-tallet. I 1911 ble Caversham i Oxfordshire, på den andre siden av Themsen, innlemmet i Reading. I senere år har det kommet til en rekke nye boligområder, og mange pendlere har slått seg ned der. Det har også kommet til flere kjøpesentre.

## Idrett
Reading FC spiller i Football League Championship, og har sin hjemmebane på Madejski Stadium. 

## Litteratur
* Hylton, Stuart (2007): ''A History of Reading''. Chichester, UK: Philimore. ISBN 978-1-86077-458-4. 
* Slade, Cecil (2001): ''The Town of Reading and Its Abbey''. Reading, UK: MRM Associates Limited. ISBN 978-0-9517719-4-5.

## Eksterne lenker
* 

* Visit Reading
Universal carrier

**Universal carrier** (ofte kjent under navnet **[[Brengun]] carrier**) var en mindre britisk beltevogn. Den ble brukt under andre verdenskrig av britiske og samveldestyrker, dessuten var den også i bruk i den norske Brigaden i Skottland. 

Den var lett bevæpnet og lett panseret, blant annet manglet den tak, noe som gjorde soldatene inni særdeles utsatt for splinterskader. 

## Varianter

***Fargestell Bren (e)**, eksemplarer som falt i tyske hender ble utstyrt med en 37 mm PaK kanon.
***T-16**, forbedret versjon produsert i USA av Ford under krigen, var mest ibruk hos de canadiske styrkene.
***Wasp**, versjon med flammekaster.
Bjørnsonstipendet

**Bjørnsonstipendet** er Den Norske Bokhandlerforenings forfatterstipend og ble etablert i 1997. Stipendet er opprettet i samarbeid med Den norske Forfatterforening og Bjørnsonfestivalen. Stipendet tildeles «en forfatter det er grunn til å knytte betydelige forventninger til og som fortrinnsvis er i etableringsfasen». Prisen består av et diplom og  kroner.

## Prisvinnere
*1997 &ndash; Erlend Aas, for *Veis ende*
*1998 &ndash; Steinar Løding, for *Jernalderdrøm: Flukten til Ninive*
*1999 &ndash; Karl Ove Knausgård, for *Ute av verden*
*2000 &ndash; Annette Mattsson, for *Lille hjerte*
*2001 &ndash; Steinar Opstad, for *Analfabetisk*
*2002 &ndash; Matias Faldbakken, for *The Cocka Hola Company*
*2003 &ndash; Johan Harstad, for *Ambulanse*
*2004 &ndash; Carl Frode Tiller, for *Bipersonar*
*2005 &ndash; Endre Ruset, for *Kims lek*
*2006 &ndash; Gunnhild Øyehaug
*2007 &ndash; Mirjam Kristensen
*2008 &ndash; Vemund Solheim Ådland
*2009 &ndash; Inger Bråtveit
*2010 &ndash; Sigmund Løvåsen
*2011 &ndash; Jan Roar Leikvoll
*2012 &ndash; Erlend O. Nødtvedt
*2013 &ndash; Eivind Hofstad Evjemo
*2014 &ndash; Ida Hegazi Høyer
*2015 &ndash; Anna Kleiva
*2016 &ndash; Tiril Broch Aakre
*2017 &ndash;  Marianne Clementine Håheim.
*2018 &ndash; Therese Tungen
*2019 &ndash; Maria Navarro Skaranger
*2020 &ndash; Ingvild Schade
*2021 &ndash; Sandra Lillebø
*2022 &ndash; Odd Eirik Sætre Færevåg 
*2023 &ndash; Mazdak Shafieian 
*2024 &ndash; Guri Sørumgård Botheim 
*2025 &ndash; Malin C.M. Rønning

## Referanser

## Eksterne lenker
*Vinnere av Bjørnsonstipendet  hos bokhandlerforeningen.no
Naseby

**Naseby** er en landsby i distriktet Daventry i grevskapet Northamptonshire, England. Den ligger omkring 11 km fra Market Harborough. Den ligger 4 km fra kryss 2 ved veien A14, noe som gir den tilgang til det nasjonale veisystemet, og det er jernbanestasjon i Market Harborough. Ved folketellingen i 2011 har landsbyen og sognet en befolkning på 687 innbyggere.

## Historie
De første som slo seg ned på stedet, valgte det antagelig på grunn av dens geografi; landsbyen ligger i en sterk forsvarsposisjon. På 500-tallet var det en angelsakser ved navn Hnaef som ga navn til stedet, *Hnaefes-Burgh* («Hnaefs borg»). I 1086 ble landsbyen omtalt i Domesday Book, men ved denne tid hadde stedsnavnet utviklet seg til *Navesberie*. I senere opptegnelser har landsbyen blitt omtalt som *Navesby* og *Nathesby*, som til sist ble Naseby

I 1203 bevilget kong Johan av England rettighetene til å holde marked, og landsbyen blomstret i mange år. I 1349 rammet svartedauden landsbyen, og befolkningen ble hardt redusert og det førte til at den i stor grad ble forlatt.

Stedet er mest kjent for slaget ved Naseby, som sto i 1645 under den engelske borgerkrigen. Selve slagstedet er ved Naseby Field, omkring 2,5 km nord for landsbyen. I selve landsbyen ligger et lite museum til minne om slaget. Det fantes tidligere et museum viet til slaget også i Daventry, men dette ble nedlagt i 2004.

## Referanser


## Eksterne lenker

* Naseby Parish Council
Naseby (andre betydninger)

**Naseby** kan vise til:

*Naseby – landsby i Northamptonshire, England
*Naseby (New Zealand) – landsby oppkalt etter Naseby i England

*HMS «Royal Charles» – et linjeskip fra 1655 het opprinnelig HMS «Naseby», men ble omdøpt etter gjeninnføringen av monarkiet i 1660
Bertwald av Canterbury

**Bertwald av Canterbury** (født ca. 650, død 13. januar  731 i Canterbury) var den åttende erkebiskopen av Canterbury, fra 693 til sin død. Han var den første angelsakser som ble utnevnt til dette embetet.

## Liv og virke
### Bakgrunn
Han var av kongelig byrd, men lite er kjent om hans tidlige liv. Beda forteller at han var godt kjent med Bibelen, og med kirkelig vitenskap. Bertwald førte korrespondanse med Bonifatius, Aldhelm av Sherborne og Ulfrid, som alle senere ble regnet som helgener.

### Abbed
Cenwalh av Wessex utnevnte ham i 667 til den første angelsaksiske abbeden i Glastonbury, noe kongens venn Benedict Biscop hadde rådet ham til. Bertwald fikk en stor eiendom ved Meare av kongen omkring fire år senere. Omkring 676 ble han abbed i Reculver i Kent.

### Erkebiskop
Da han ble utnevnt til erkebiskop av Canterbury reiste han til Frankrike, hvor han ble konsekrert av erkebiskop Godwin av Lyon. Han opprettet nye bispedømmer i Wessex, og kongedømmet Sussex ble, som det siste av de angelsaksiske rikene, omvendt til kristendommen i hans tid som erkebiskop.

Bertwald presiderte ved konsilet i Easterfield i 702, som avsatte og ekskommuniserte biskop Wilfrid av York. 

Wilfrid ble i 703 fullt ut rehabilitert av pave Johannes VI etter en prosess på 70 sammentredender. Bertwald forsonte seg i 706 med Wilfrid. Til tross for pavens avgjørelse gav Wilfrid avkall på bispedømmet til fordel for Johannes av Beverley. Senere ledet Bertwald han et annet konsil, hvorved Wilfrid ble innsatt som biskop av Hexham, som var et nyopprettet bispedømme. Han fikk også beholde sitt kloster i Ripon.

Erkebiskop Berhtwald døde 13. januar 731. 

En epitaf i verseform over ham har overlevd, og kan ha vært satt over hans grav, som var i Canterbury. Han ble senere kanonisert med festdagen 9. januar. Lite er kjent om hans venerasjon, men han er nevnt i en senmiddelaldersk engelsk helgenkalender., 

Berhtwald var den første av sammenhengende rekke angelsaksiske innfødte biskoper i England, skjønt det hadde vært to tidligere angelsaksiske erkebiskoper av Canterbury - Deusdedit og Wighard.

## Referanser


## Kildeskrifter
* Beda Venerabilis, Historia Ecclesiastica Gentis Anglorum
* Symeon av Durham, Historia regum Anglorum et Dacorum
* The Anglo-Saxon Chronicle i Project Gutenberg